สวัสดีครับ ผมมีอาการปวดท้องหน่วงๆตรงขวาล่าง เคยไปตรวจแล้วบอกไม่ใช่ไส้ติ่ง และบอกว่าถ้ายังทำกิจวัตรประจำวันได้ปกติก็ไม่ต้องเป็นห่วง แต่ผมเป็นคนป่วยจึงมีความกังวลใจ โดยผมจะรู้สึกถึงอาการปวดได้ตลอดเวลา จะชัดเจนตอนที่ขับถ่ายหนักมีโอกาสที่ผมจะเป็นมะเร็งอะไรพวกนี้หรือไม่ครับ?
สวัสดีค่ะ อาการปวดท้องแบบหน่วงๆ ตรงด้านขวาล่างดังกล่าวมานั้น อาจจะเกิดจากการมีกล้ามเนื้ออักเสบหรือตึงตัวจากการใช้งาน การเกร็งผิดท่า การถูกกระแทกแรงๆบริเวณดังกล่าว สาเหตุอื่นๆเช่น ปวดจากลำไส้อักเสบมักเป็นปวดแบบบิดๆ ปวดจากลำไส้แปรปรวน อาจสัมพันธ์กับการขับถ่าย ปวดจากนิ่วในทางเดินปัสสาวะ มักมีปัสสาวะเป็นเลือด การปวดจากไส้ติ่งมักเป็นเฉียบพลัน ปวดมากที่ท้องขวาล่าง คลื่นไส้ มีไข้ กินได้น้อยร่วมด้วยเบื้องต้นรับประทานยาแก้ปวดเพื่อบรรเทาอาการได้หากปวดมาก พักผ่อนให้เพียงพอ ดื่มน้ำมากๆ รับประทานอาหารอ่อนๆและสุกสะอาดควรกลับไปพบแพทย์หากพักหรือกินยาแก้ปวดแล้ว อาการปวดยังไม่ทุเลา ปวดมากขึ้นเรื่อยๆ มีอาการปัสสาวะหรืออุจจาระผิดปกติ หรือมีไข้ร่วมด้วย